****

**แผนการจัดการเรียนรู้ที่ ๑**

**หน่วยการเรียนรู้ที่** ๓ สุภาษิตพระร่วง  **เรื่อง** สุภาษิตพระร่วง

**วิชา** ภาษาไทย  **ชื่อรายวิชา** ภาษาไทย ท ๒๑๑๐๑ **กลุ่มสาระการเรียนรู้** ภาษาไทย

**ชั้น** มัธยมศึกษาปีที่ ๑  **ภาคเรียนที่** ๑ **ปีการศึกษา** ๒๕๖๐ **เวลา**  ๔ คาบ / ๒๐๐ นาที

**มาตรฐานการเรียนรู้**

มาตรฐาน ท ๑.๑ ใช้กระบวนการอ่านสร้างความรู้และความคิดเพื่อนำไปใช้ตัดสินใจแก้ปัญหา ในการดำเนินชีวิตและมีนิสัยรักการอ่าน

 มาตรฐาน ท ๕.๑ เข้าใจและแสดงความคิดเห็น วิจารณ์วรรณคดีและวรรณกรรมไทยอย่างเห็นคุณค่าและนำมาประยุกต์ใช้ในชีวิตจริง

**ตัวชี้วัด**

 ท ๑.๑ ม.๑/๒ จับใจความสำคัญจากเรื่องที่อ่าน

ท ๑.๑ ม.๑/๔ ระบุและอธิบายคำเปรียบเทียบและคำที่มีหลายความหมายในบริบทต่าง ๆ จากการอ่าน

 ท ๔.๑ ม.๑/๑ สรุปเนื้อหาวรรณคดีและวรรณกรรมที่อ่าน

 ท ๔.๑ ม.๑/๓ อธิบายคุณค่าของวรรณคดีและวรรณกรรมที่อ่าน

 ท ๔.๑ ม.๑/๔ สรุปความรู้และข้อคิดจากการอ่านเพื่อประยุกต์ใช้ในชีวิตจริง

**จุดประสงค์การเรียนรู้**

 ๑. นักเรียนสามารถจับใจความสำคัญจากเรื่องที่อ่านและนำมาตอบคำถามได้อย่างถูกต้อง

๒. นักเรียนสามารถบอกความหมายของคำศัพท์ในสุภาษิตพระร่วงได้

 ๓. นักเรียนสามารถแปลบทประพันธ์จากเรื่อง สุภาษิตพระร่วงได้

 ๔. นักเรียนสามารถบอกคุณค่าของวรรณคดีจากเรื่อง สุภาษิตพระร่วงได้

 ๕. นักเรียนสามารถบอกข้อคิดจากเรื่อง สุภาษิตพระร่วงได้

**สาระสำคัญ**

สุภาษิตพระร่วง เป็นสุภาษิตไทยโบราณที่มีมาแต่สมัยสุโขทัย มีเนื้อหาให้ข้อคิดเกี่ยวกับการปฏิบัติตน ในชีวิต ซึ่งส่วนใหญ่เป็นเรื่องของการวางตนในสังคม สุภาษิตนี้เป็นต้นแบบให้เกิดวรรณคดีสุภาษิต เช่น โคลงโลกนิติ และนำมาใช้อ้างอิงในการประพันธ์เสมอ ซึ่งแสดงให้เห็นว่าสุภาษิตพระร่วงบางบทยังคงมีความทันสมัยและนำมาประยุกต์ใช้ในชีวิตประจำวันได้

**สาระการเรียนรู้**

 ๑. ความเป็นและความสำคัญของสุภาษิตพระร่วง

 ๒. การแปลบทประพันธ์เรื่อง สุภาษิตพระร่วง

 ๓. คุณค่าของวรรณคดีเรื่อง สุภาษิตพระร่วง

 ๔. ข้อคิดของวรรณคดีเรื่อง สุภาษิตพระร่วง

**คุณลักษณะอันพึงประสงค์**

ใฝ่รู้ใฝ่เรียน

ซื่อสัตย์สุจริต

 มุ่งมั่นในการทำงาน

**สมรรถนะสำคัญ**

ความสามารถในการคิด

 ความสามารถในการใช้เทคโนโลยี

**กิจกรรมการเรียนรู้**

**ชั่วโมงที่ ๑**

กิจกรรมขั้นนำเข้าสู่บทเรียน (ทบทวนความรู้เดิม)

 ๑.ครูยกตัวอย่างสุภาษิตที่มีที่มาจากสุภาษิตพระร่วงให้นักเรียนฟัง - อย่ารักเหากว่าผม อย่ารักลมกว่าน้ำ อย่ารักถ้ำกว่าเรือน อย่ารักเดือนกว่าตะวัน

 - เมื่อน้อยให้เรียนวิชา ให้หาสินเมื่อใหญ่

 - น้ำเชี่ยวอย่าขวางเรือ

 - ภายในอย่านำออก ภายนอกอย่านำเข้า

 ๒. ครูให้นักเรียนช่วยกันแสดงความคิดเห็นว่าสุภาษิตข้างต้นมีความหมายว่าอย่างไร และมีที่มาจากเรื่องใด

 ๓. ครูเชื่อมโยงเข้าสู่บทเรียนโดยการสรุป ว่าสุภาษิตที่นักเรียนกล่าวมาในข้างต้น มาจากเรื่อง สุภาษิตพระร่วง

 กิจกรรมขั้นพัฒนาผู้เรียน (เพิ่มเติมความรู้ใหม่)

 ๔. ครูแจกใบความรู้ ความเป็นมาและความสำคัญของเรื่อง สุภาษิตพระร่วง ให้กับนักเรียน

 ๕. ครูอธิบายความรู้ เรื่อง ความเป็นมาและความสำคัญของเรื่อง สุภาษิตพระร่วง

 ๖. ครูให้นักเรียนอ่านเนื้อหาจากใบความรู้ ความเป็นมาและความสำคัญของเรื่องสุภาษิตพระร่วงในใจ

 ๗. ครูถามเชื่อมโยงประสบการณ์ของนักเรียน โดยใช้คำถามสำคัญ ดังนี้

 - นักเรียนคิดว่า สุภาษิตพระร่วง มีความสอดคล้องหรือเกี่ยวข้องอย่างไรกับชีวิตประจำวัน

 - นักเรียนคิดว่า จุดประสงค์ของผู้แต่งสุภาษิตพระร่วง คืออะไร
 ๘. ครูให้นักเรียนทำกิจกรรม “คำถามกระตุ้นคิด” ตอบคำถาม จำนวน ๑๐ โดยครูจะเป็นผู้อ่านคำถาม แล้วให้นักเรียนเขียนคำตอบลงในสมุดทีละข้อ ทำไปเรื่อยๆจนครบ ๑๐ ข้อ

 ๙. นักเรียนเปลี่ยนสมุดกับเพื่อนที่นั่งข้างๆ กันตรวจเมื่อทำเสร็จแล้ว จากนั้นครูเฉลยคำตอบทีละข้อ จนครบ ๑๐ ข้อ

 กิจกรรมขั้นรวบยอด (นำไปใช้)

 ๑๐. ครูและนักเรียนร่วมกันอภิปราย สรุปความรู้เรื่อง ความเป็นมาและความสำคัญของ เรื่อง สุภาษิตพระร่วง

**ชั่วโมงที่ ๒**

 กิจกรรมขั้นนำเข้าสู่บทเรียน (ทบทวนความรู้เดิม)

 ๑. ครูสุ่มนักเรียน ๕ คน เลือกคำศัพท์ยากจากเรื่องสุภาษิตพระร่วงมาคนละ ๑ คำ แล้วอ่านให้เพื่อนฟัง จากนั้นถามนักเรียนว่า คำศัพท์ยากที่นักเรียนอ่านนั้น มีนักเรียนคนใดทราบความหมายหรือไม่

 ๒. ครูนำเข้าสู่บทเรียนโดยการสรุปความรู้จากที่นักเรียนได้บอกความหมายของคำศัพท์

 กิจกรรมขั้นพัฒนาผู้เรียน (เพิ่มเติมความรู้ใหม่)

 ๓. ครูแจกใบงาน เรื่อง “แปลศัพท์ในสุภาษิต” ให้กับนักเรียน เพื่อให้นักเรียนเขียนความหมายของศัพท์ลงในใบงาน

 ๔. นักเรียนสลับใบงาน เรื่อง “แปลศัพท์ในนิราศ” กับเพื่อนเพื่อตรวจ จากนั้นครูเฉลย

 ๕. นักเรียนส่งใบงานให้กับครู เมื่อตรวจและให้คะแนนเพื่อนเสร็จแล้ว

 กิจกรรมขั้นรวบยอด (นำไปใช้)

 ๖. ครูและนักเรียนร่วมกันอภิปรายสรุปความรู้เรื่องความสำคัญของการแปลศัพท์ และทบทวนความหมายของคำศัพท์บางคำ

**ชั่วโมงที่ ๓**

 กิจกรรมขั้นนำเข้าสู่บทเรียน (ทบทวนความรู้เดิม)

 ๑. ครูทบทวนความรู้เรื่อง การแปลคำศัพท์ โดยการสุ่มถามนักเรียนจำนวน ๑๐ คน ให้นักเรียนบอกความหมายของคำศัพท์ ที่ครูถาม

 ๒. ครูถามนักเรียน โดยใช้คำถามสำคัญ ดังนี้

 - นักเรียนทราบหรือไม่ว่า เหตุใดเราจึงต้อง แปลคำศัพท์

 - นักเรียนคิดว่า การแปลศัพท์ มีความสำคัญอย่างไร กับการเรียนวรรณคดี

 ๓. ครูเชื่อมโยงเข้าสู่บทเรียน โดยการสรุปความรู้ จากคำตอบของนักเรียน

กิจกรรมขั้นพัฒนาผู้เรียน (เพิ่มเติมความรู้ใหม่)

 ๔. ครูให้นักเรียนแบ่งกลุ่ม ออกเป็น ๑๑ กลุ่ม เพื่อทำกิจกรรม “แปลความตามสุภาษิต”

 ๕. ครูแจกใบกิจกรรม ที่ ๑ เรื่อง “แปลความตามสุภาษิต” ให้กับนักเรียนแต่ละกลุ่ม จากนั้นชี้แจงการทำกิจกรรม โดยให้นักเรียนแต่ละกลุ่ม ร่วมกันแปลความจากบทประพันธ์ที่ครูกำหนดให้ (แต่ละกลุ่มได้บทต่างกัน) แล้ว วิเคราะห์คุณค่าที่ได้รับว่ามีคุณค่าอะไรบ้าง หากมีสำนวนสุภาษิต คำพังเพย ที่สอดคล้องก็สามารถเขียนลงไปได้ แล้วเขียนลงในใบกิจกรรม

 ๖. นักเรียนส่งใบกิจกรรม ที่ ๑ เรื่อง “แปลความตามสุภาษิต” ให้กับครู เมื่อทุกกลุ่มทำเสร็จเรียบร้อยแล้ว

 กิจกรรมขั้นรวบยอด (นำไปใช้)

 ๗. ครูและนักเรียนร่วมกันอภิปราย สรุปความรู้เรื่อง หลักการถอดคำประพันธ์ และการสรุปความรู้ และการวิเคราะห์คุณค่าที่ได้จากเรื่อง สุภาษิตพระร่วง

**ชั่วโมงที่ ๔**

 กิจกรรมขั้นนำเข้าสู่บทเรียน (ทบทวนความรู้เดิม)

๑. ครูทบทวนความรู้เรื่อง คุณค่าของวรรณคดีและวรรณกรรม ตามหัวข้อ ทั้ง ๔ หัวข้อดังนี้

 - คุณค่าด้านวรรณศิลป์

 - คุณค่าด้านแนวคิด

 - คุณค่าด้านเนื้อหา

 - คุณค่าด้านสังคม

 ๒. ครูเชื่อมโยงเข้าสู่บทเรียน โดยการสุ่มถามนักเรียนจำนวน ๓ คน โดยใช้คำถามสำคัญดังนี้

 - นักเรียนคิดว่า คุณค่าที่นักเรียนได้วิเคราะห์จากเรื่อง สุภาษิตพระร่วงเป็นกลุ่ม ไปในชั่วโมงที่แล้ว จัดอยู่ในคุณค่าประเภทใด จากนั้นครู สรุปความรู้จากคำตอบของนักเรียน

 กิจกรรมขั้นพัฒนาผู้เรียน (เพิ่มเติมความรู้ใหม่)

 ๓. ครูสุ่มนักเรียน ๓ คน โดยให้นักเรียนพูดสรุปความรู้และอธิบายถึงความสำคัญของการสรุปความรู้ การวิเคราะห์คุณค่า ข้อคิด และการนำความรู้และคุณค่า ข้อคิดที่ได้ไปประยุกต์ใช้ในชีวิตจริง ให้เพื่อนฟัง

 ๔. ครูให้นักเรียนแต่ละกลุ่มออกมานำเสนอคุณค่าและข้อคิดที่ได้รับจากเรื่อง สุภาษิตพระร่วง หน้าชั้นเรียนให้เพื่อนฟัง โดยส่งตัวแทนออกมากลุ่มละ ๒ คน นำเสนอทีละกลุ่มจนครบทุกกลุ่ม

 ๕. ครูแจกใบงาน เรื่อง “สุภาษิตกับชีวิตฉัน” ให้กับนักเรียนทุกคน จากนั้นชี้แจงการทำใบงานโดยให้นักเรียน เลือกเนื้อหาส่วนใดส่วนหนึ่งจากเนื้อเรื่อง มาคนละ ๑-๒ วรรค แล้วเขียนบรรยายเชื่อมโยงกับประสบการณ์เดิมหรือการนำไปประยุกต์ใช้ในชีวิตจริง มาคนละ ๕-๗ บรรทัดพร้อมกับวาดภาพประกอบ

 ๖. นักเรียนส่งใบงาน ให้กับครูเมื่อทำเสร็จแล้ว

 กิจกรรมขั้นรวบยอด (นำไปใช้)

 ๗. ครูและนักเรียนร่วมกันอภิปราย สรุปความรู้เรื่อง คุณค่า ข้อคิดที่ได้จากเรื่องสุภาษิตพระร่วง และการนำคุณค่า ข้อคิดไปประยุกต์ใช้ในชีวิตประจำวัน

**สื่อการเรียนรู้**

 ใบความรู้ ความเป็นมาและความสำคัญของเรื่อง สุภาษิตพระร่วง

 ใบงาน “แปลศัพท์ในสุภาษิต”

 ใบกิจกรรม “แปลความตามสุภาษิต”

ใบงาน “สุภาษิตกับชีวิตฉัน”

**การวัดและประเมินผล**

|  |  |  |  |
| --- | --- | --- | --- |
| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| **สาระสำคัญ** สุภาษิตพระร่วง เป็นสุภาษิตไทยโบราณที่มีมาแต่สมัยสุโขทัย มีเนื้อหาให้ข้อคิดเกี่ยวกับการปฏิบัติตนในชีวิต ซึ่งส่วนใหญ่เป็นเรื่องของการ วางตนในสังคม สุภาษิตนี้เป็นต้นแบบให้เกิดวรรณคดีสุภาษิต เช่น โคลงโลกนิติ และนำมา ใช้อ้างอิงในการประพันธ์เสมอ ซึ่งแสดงให้เห็นว่าสุภาษิต พระร่วงบางบทยังคงมีความทันสมัยและนำมาประยุกต์ใช้ในชีวิตประจำวันได้ | ใบงาน “แปลศัพท์ในสุภาษิต”ใบกิจกรรม “แปลความตามสุภาษิต”ใบงาน “สุภาษิตกับชีวิตฉัน” | ใบงาน “แปลศัพท์ในสุภาษิต”ใบกิจกรรม “แปลความตามสุภาษิต”ใบงาน “สุภาษิตกับชีวิตฉัน” | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **ตัวชี้วัด**ท ๑.๑ ม.๑/๒ จับใจความสำคัญจากเรื่องที่อ่านท ๑.๑ ม.๑/๔ ระบุและอธิบายคำเปรียบเทียบและคำที่มีหลายความหมายในบริบทต่าง ๆ จากการอ่านท ๔.๑ ม.๑/๑ สรุปเนื้อหาวรรณคดีและวรรณกรรมที่อ่านท ๔.๑ ม.๑/๓ อธิบายคุณค่าของวรรณคดีและวรรณกรรมที่อ่านท ๔.๑ ม.๑/๔ สรุปความรู้ และข้อคิดจากการอ่านเพื่อประยุกต์ใช้ในชีวิตจริง | ใบงาน “แปลศัพท์ในสุภาษิต”ใบกิจกรรม “แปลความตามสุภาษิต”ใบงาน “สุภาษิตกับชีวิตฉัน” | ใบงาน “แปลศัพท์ในสุภาษิต”ใบกิจกรรม “แปลความตามสุภาษิต”ใบงาน “สุภาษิตกับชีวิตฉัน” | ได้คะแนนร้อยละ ๖๐ ขึ้นไปถือว่าผ่านเกณฑ์ |

|  |  |  |  |
| --- | --- | --- | --- |
| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| **คุณลักษณะอันพึงประสงค์**ใฝ่รู้ใฝ่เรียนซื่อสัตย์สุจริตมุ่งมั่นในการทำงาน | กิจกรรม การเรียนรู้ ในชั้นเรียน | แบบสังเกตพฤติกรรม ในชั้นเรียน | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **สมรรถนะ**ความสามารถในการคิดความสามารถในการใช้เทคโนโลยี | ใบงาน “แปลศัพท์ในสุภาษิต”ใบกิจกรรม “แปลความตามสุภาษิต”ใบงาน “สุภาษิตกับชีวิตฉัน” | ใบงาน “แปลศัพท์ในสุภาษิต”ใบกิจกรรม “แปลความตามสุภาษิต”ใบงาน “สุภาษิตกับชีวิตฉัน” | ได้คะแนนร้อยละ ๖๐ ขึ้นไปถือว่าผ่านเกณฑ์ |